Britse man (63) dood toe hy skubaduik | Netwerk24
Deur Malherbe Nienaber 17 Maart 2019 11:36
'n 63-jarige Britse man is by Simonstad dood nadat hy glo bewusteloos geraak het terwyl hy met sy dogter gaan skubaduik het.
'n Britse skubaduiker is Saterdag by Simonstad, Kaapstad dood toe hy na wat verneem word 'n hartaanval gekry het. Foto ter illustrasie. Foto: Pixabay
Nooddienste en die Nasionale Seereddingsinstituut (NSRI) is Saterdag om 11:00 ontbied terwyl 'n gehuurde boot na die hawe gevaar het en die bemanning probeer het om die skubaduiker by te bring. Hy het glo 'n hartaanval gekry.
Die man is met die boot se aankoms in die hawe behandel, maar paramedici kon hom nie bybring nie en hy is op die toneel dood verklaar.
Volgens die NSRI is die man saam met sy vrou en dogter in Kaapstad met vakansie. Die familie ontvang berading en word ook deur die Britse konsulaat bygestaan.